Public procurement notice: Contract Award Notice
Published: 2024-02-13
Buyer: HUS-yhtymä
Country: FI
Region: FI1B1
Contract type: Supplies
Procedure: Open procedure
CPV classification: 33000000 | 33140000: Medical consumables
Award criteria: price, quality

Technical requirements: HUS-yhtymä pyytää tarjouksia verensokeritestiliuskoista ja -mittareista sekä niiden käyttöön liittyvistä tarvikkeista, ohjelmistoista ja palveluista. Tämä tarjouspyyntö ei koske erikoissairaanhoidon ammattikäyttöön tarkoitettuja verensokerimittareita.

Hankinta on jaettu osiin ja hankinnan kohteena ovat seuraavat tuotteet ja tarvikkeet palveluineen:

1. Verensokeritestiliuska ja -mittari (perusominaisuuksilla)
2. Verensokeritestiliuska ja -mittari (erityisominaisuuksilla)
3. Insuliinipumppuun linkittyvä verensokerimittari ja verensokeritestiliuska
4. Liuskaton verensokeritesti ja -mittari
5. Pistolaite ja pistolaitteeseen sopiva verilansetti
6. Pistolaite verilansettirullalla/-kasetilla

Tavoitteena on kilpailutuksen avulla saada valikoimiin potilaan kokonaisvaltaisen hoidon kannalta optimaaliset tuotteet. Tavoitteena on myös tuotteiden varma saatavuus sekä toimitusvarmuus.

Hankinnan kohteeseen sisältyvät myös tarjottuihin tuotteisiin liittyvät lisätuotteet, kuten mahdolliset lisäkoot ja -tarvikkeet. Lisätarvikkeet pyydetään ilmoittamaan erikseen tarjouspyynnön liitteellä 12 Lisätarjouslomake. Sopimuskaudella voidaan lisäksi hankkia hankinnan ennakoidun arvon mukaisesti sopimuksen kohteena oleviin tuoteryhmiin kuuluvia muita tuotteita, joita ei ole yksilöity tässä tarjouspyynnössä tai sen liitteissä (ks. sopimusluonnos).

Hankinnassa perustetaan osa-aluekohtaiset puitejärjestelyt. Varsinainen sopimuskausi on 24 kk (2 vuotta) ja sitä on mahdollista jatkaa kahdella yhden (1) vuoden mittaisella optiolla (1+1).

Kyseessä on useamman hankintayksikön yhteishankinta, joka toteutetaan hankintarenkaana. Tässä tarjouspyynnössä pyydettyjä tuotteita tulevat käyttämään: HUS-yhtymä (HUS), Helsingin kaupunki, Itä-Uudenmaan, Keski-Uudenmaan, Vantaa-Keravan ja Länsi-Uudenmaan hyvinvointialueet (sis. myös Espoon kaupunki) sekä Puolustusvoimat ja lisäksi myös Etelä-Karjalan, Kymenlaakson ja Päijät-Hämeen hyvinvointialueet. ks. tarkemmat tiedot tarjouspyynnön liite 3 Sopimus

Hankinnan ennakoitu kokonaisarvo (alv 0 %) on yhteensä noin 14.800 000 euroa. 
Kyse on arviosta, eikä hankintayksikkö sitoudu ilmoitettuihin euromääriin ja tarjouspyynnössä ilmoitettuihin, toteutuneisiin kulutusmääriin. Lopulliset tilausmäärät voivat olla ilmoitettua suurempia tai pienempiä.

Hankinnan kohde ja sitä koskevat vaatimukset on kuvattu yksityiskohtaisesti tarjouspyynnössä ja sen liitteissä.

Kotijakelupalvelu
Diabetestarvikkeiden osalta kotijakelupalvelu on toistaiseksi Tilaajan alueella vähäistä, mutta Tilaaja pidättää oikeuden kotijakelupalvelun mahdolliseen hyödyntämiseen sopimuskaudella, jos Tilaajan tarve sitä edellyttää. (ks. liite 2 Palvelukuvaus, kohta 4. Kotijakelupalvelu)
Osa-alueessa 1 hankinnan kohteena on perusominaisuuksilla varustettu verensokerimittari ja siihen soveltuva verensokeritestiliuska. Mittari-liuskaparin tulee soveltua kaikenlaiseen verensokerin mittaamiseen ja erityisesti kaiken tyyppisille diabeetikoille (sis. myös Tilaajan tablettihoitoiset II tyypin diabeetikot ja Tilaajan perusinsuliinihoitoiset diabeetikot [pitkävaikutteinen insuliini]). Hankinta sisältää myös em. mittarin ja liuskan käyttöön mahdollisesti liittyvät muut tarvikkeet ja palvelut tarjouspyynnössä ja sen liitteissä kuvatun mukaisesti.

Osa-alueessa valitaan kolme (3) toimittajaa/laitetta, jotka asetetaan etusijajärjestykseen kokonaisvertailupisteiden perusteella. Tilaukset suoritetaan pääasiassa etusijajärjestyksen mukaisesti. Lopullinen päätös potilaan käyttöön tulevasta verensokerimittarista ja -liuskasta tehdään aina hoidollisin perustein hoitoa antavassa yksikössä.
Osa-alueessa 2 hankinnan kohteena on erityisominaisuuksilla varustettu verensokerimittari ja siihen soveltuva verensokeritestiliuska. Mittari-liuskaparin tulee soveltua kaikenlaiseen verensokerin mittaamiseen ja erityisesti insuliininpuutos diabeetikoille (sis. myös monipistoshoitoiset [perusinsuliini ja ateriainsuliini] potilaat). Hankinta sisältää myös em. mittarin ja liuskan käyttöön mahdollisesti liittyvät muut tarvikkeet ja palvelut tarjouspyynnössä ja sen liitteissä kuvatun mukaisesti.

Osa-alueessa valitaan kolme (3) toimittajaa/laitetta, jotka asetetaan etusijajärjestykseen kokonaisvertailupisteiden perusteella. Tilaukset suoritetaan pääasiassa etusijajärjestyksen mukaisesti. Lopullinen päätös potilaan käyttöön tulevasta verensokerimittarista ja -liuskasta tehdään aina hoidollisin perustein hoitoa antavassa yksikössä.
Osa-alueessa 3 hankinnan kohteena on insuliinipumppuun linkittyvä verensokerimittari ja verensokeritestiliuska. Tarjotun mittarin tulee linkittyä [HUS 651-2021-2 Insuliinipumput ja glukoosin erillisseurannan järjestelmät] sopimusvalikoimassa olevan tai sitä edeltävän, vielä potilaskäytössä olevan insuliinipumpun kanssa (ts. kyseinen verensokerimittari on tarjottu insuliinipumpun aloituspaketissa ja mittari linkittyy pumppuun), ja tarjotun verensokeritestiliuskan tulee soveltua joko pumppuun linkittyvään verensokerimittariin ja/tai pumpun kaukosäätimeen, joka sisältää erillisen liuskaportin. Osa-alue 3 sisältää myös tarjotun mittarin käyttöön mahdollisesti liittyvät lisätarvikkeet ja palvelut tarjouspyynnössä ja sen liitteissä kuvatun mukaisesti. (ks. tarkempi kuvaus Tilaajan käytössä olevista insuliinipumpuista tarjouspyynnön kohta: osa-alue 3 YLEINEN SOVELTUVUUS, Hankinnan taustaa)

Osa-alueessa valitaan kaikki tarjotut ja Tilaajan tarvitsemat, alueella vielä käytössä oleviin insuliinipumppuihin linkittyvät verensokerimittarit ja -testiliuskat, joista Tilaajalla ei ole voimassa olevaa muuta sopimusta. Mikäli osa-alueeseen tarjottu tuote on jo Tilaajan sopimusvalikoimassa jonkin muun sopimuksen kautta tai tulee valituksi osa-alueesta 1 tai 2, ei kyseistä tuotetta valita tästä osa-alueesta.
Osa-alueessa 4 hankinnan kohteena ovat liuskaton verensokeritesti ja verensokerimittari sekä niiden käyttöön mahdollisesti liittyvät tarvikkeet ja palvelut tarjouspyynnössä ja sen liitteissä kuvatun mukaisesti.

Osa-alueessa valitaan kaksi (2) eri toimittajaa/laitetta, jotka asetetaan etusijajärjestykseen kokonaisvertailupisteiden perusteella. Tilaukset suoritetaan pääasiassa etusijajärjestyksen mukaisesti. Lopullinen päätös potilaan käyttöön tulevasta verensokerimittarista ja -liuskoista tehdään aina hoidollisin perustein hoitoa antavassa yksikössä.


Winner: Ascensia Diabetes Care Finland Oy